Opće tehničke upute za popunjavanje troškovnika te uvjeti za izvođenje radova kojim se osigurava ujednačenost kvalitete ponuđene opreme i izvođenja radova (u daljnjem tekstu OTU uz poziv na određenu točku )

1. Sve stavke u troškovniku uključuju sve potencijalne troškove kao primjerice prijevoz, rad nedjeljom i praznicima, zbrinjavanje otpada na propisani način, strane usluge kao najam auto dizalice, skela, specijalnih alata i stranih usluga. Naknadne nepredviđene radove i troškove koji nisu iskazani po ovom troškovniku neće se priznavati.
2. U stavkama troškovnika, gdje Naručitelj to zahtijeva Ponuditelj je dužan postupiti po OTU.
3. U stavkama troškovnika gdje se traže tehnički podaci o ponuđenim uređajima ili opremi, OBAVEZNO priložiti dostupne tehničke podatke prezentirane u posebno formiranom POPISU PRILOGA u pisanom obliku koji će biti sastavni dio troškovnika, iz čega će biti vidljiva specifikacija tražene kvalitete ponuđenog uređaja ili opreme. Ponuditelj žigom i potpisom na priloženoj dokumentaciji garantira isporuku i cijenu ponuđene opreme iz troškovnika.( OTU točka 3.).

Navedeni potpisani i ovjereni popis priloga čini sastavni dio troškovnika Ponuditelja.

1. Za radove električnih mjerenja instalacija jake struje te izradu prateće dokumentacije za potrebe inspekcijskog nadzora, Ponuditelj treba imati registriranu djelatnost upisanu u Sudski registar što dokazuje važećim izvodom iz Sudskog registra.

(OTU točka 4.)

1. U stavkama troškovnika gdje se izričito traži određeni tip uređaja ili proizvođač opreme, Ponuditelj treba postupiti prema traženim zahtjevima, jer Naručitelj već koristi identičnu opremu ili se radi o zamjeni ili dopuni postojeće opreme. (OTU točka 5.).
2. U stavkama troškovnika koji se odnose na radove koji se izvode uz povećanu opasnost, kao radovi na visini, radovi gdje je obavezna upotreba auto dizalica, podizno okretnih platformi, skela, ljestvi i drugih zaštitnih tehničkih sredstava, obavezno je korištenje odgovarajuće zaštitne opreme i zaštitno tehničkih sredstava sukladno odredbama Zakona o zaštiti na radu i drugim važećim propisima. U protivnom Naručitelj ima pravo zabraniti ili obustaviti radove. ( OTU točka 6.).
3. Za sve radove koji se izvode, Izvoditelj vodi dnevnik izvršenih radova. Dnevnik sadrži vrstu, količinu, mjesto i vrijeme izvršenih radova, imena i broj djelatnika kao i sve druge podatke što sadrži klasičan Građevinski dnevnik. Dnevnik radova potpisuju osobe koje su određene u Ugovoru koji se sklapa između Naručitelja i Izvršitelja. Potpisani primjerak dnevnika izvršenih radova se prilaže uz mjesečni račun, zajedno s dokazima o utrošenom materijalu. (OTU točka 7.).
4. Radovi se izvode prema terminskom planu Naručitelja, u pravilu izvan nastavnog rasporeda (dnevno do 8 sati prije nastave ili nakon 17 sati poslije nastave, u neradne dane ili u vrijeme ljetnih ili zimskih praznika). Svi navedeni radovi opisani u troškovniku izvode se po pozivu Naručitelja. Za radove dnevnog održavanja prostora i opreme, gdje se održava nastava, Izvoditelj je dužan u najkraćem roku, a najviše u roku od 2 sata, odazvati se na intervenciju, a poslove obavljati u gore navedenom razdoblju ili u pauzama predavanja. Raspored predavanja objavljuje se na mrežnoj stranici Fakulteta.

 Lokacije Fakulteta su: Fra Andrije Kačića Miošića 26, Savska 16 i Sveti Duh 129 (OTU točka 8.).

1. Izvoditelj radova dužan je pod, prijetnjom obustave istih, radove organizirati i izvoditi (opisano u OTU točka 8.) tako da se ne ometa nastava i druga događanja u prostorima Fakulteta što se odnosi i na prostore Arhitektonskog i Geodetskog Fakulteta koji se nalaze na lokaciji Fra Andrije Kačića Miošića 26.

Radovi se izvode po pravilima struke u skladu s propisanom kvalitetom i sukladno odredbama Zakon o zaštiti na radu, Zakona o zaštiti od požara i drugim važećim propisima. ( OTU točka 9.).

1. Vrstu, količinu i početak izvođenja radova ili isporuke robe, određuje Naručitelj sukladno žurnosti i potrebama nastave ili funkcioniranja svih drugih sustava na Fakultetu i o tome obavještava Izvoditelja.
2. Sve detaljne tehničke podatke vezane za izvođenje radova, isporuku robe ili izradu pojedinih sklopova Ponuditelj može zatražit od tehničke službe Naručitelja. (OTU točka 11.)
3. **Ponuditelj daje pisanu izjavu** pozivajući se na OTU točke od 1 do12 da:

- raspolaže potrebnim rezervnim dijelovima i opremom za sve stavke održavanja i stavke u kojima se zamjenjuje dotrajala oprema

- da ima stručno osposobljene djelatnike potrebne za kvalitetno izvođenje radova iskazanih u stavkama troškovnika

- da raspolaže zamjenskom opremom za slučajeve kada postojeću opremu nije moguće odmah osposobiti (OTU točka 12.)

**-** da će se odazvati po svakom pozivu unutar 2 sata(neovisno o radnom vremenu) i pristupiti otklanjanju hitnih problema na objektima Naručitelja.

1. Ponuda treba biti uvezana i zatvorena s numeriranim i potpisanim stranicama s ovjerenim i potpisanim prilozima koji se traže. U protivnom ponuda se neće razmatrati.
2. Ponuditelj se obvezuje da će iskazane cijene u troškovniku biti poštovane za cijelo ugovoreno razdoblje.
3. Količina iskazana u troškovniku je okvirna. Naručitelj zadržava pravo da odustane od izvođenja nekih radova iz troškovnika.

**II.** Popis priloga sa izjavom i tehničkim karakteristikama ponuđene opreme

**Prilog br 1**: Izjava vezana uz **OTU točku 12**. –Rezervni dijelovi, stručna osposobljenost, odaziv po pozivu.

Ovjerenu i potpisanu izjavu priložiti i označiti kao „ prilog br.1.“

**Prilog br.2**. – Tehnički podaci o ponuđenoj opremi (Projektor). Tehničke podatke i

fotografije priložiti i označiti kao „ prilog br. 2“

**Prilog br.3.** – Tehnički podaci o ponuđenoj opremi (audiokonferencijska garnitura).

Tehničke podatke fotografije priložiti i označiti kao „ prilog br.3“

**Prilog br.4.** –Tehnički podaci o ponuđenoj opremi **(XVR digitalni snimač**). Tehničke

podatke , fotografije priložiti i označiti kao „ prilog br.4“

**Prilog br.5**. –Tehnički podaci o ponuđenoj opremi **(kamere IP i analogne**). Tehničke

podatke i fotografije priložiti i označiti kao „ prilog br.5“

**Prilog br.6.** – Tehnički podaci o ponuđenoj opremi **( UPS i dodatno proširenje kapaciteta.)**

Tehničke podatke priložiti i označiti kao „ prilog br.6.“

**Sve priloge potpisati i ovjeriti pečatom i priložiti uz potpisani i ovjereni**

**troškovnik.**